
MEGHÍVÓ

Gógánfa Község Polgármestere a 2011. évi CLXXIX. tv. 45. §-ában biztosított jogkörömben eljárva 2014. szeptember 24. napján (szerdán) 16.00 órakor a nyílt önkormányzati képviselő-testületi ülést összehívom.

Helye: Gógánfa, Deák F. u. 23.

1. Gógánfa Község Önkormányzata Képviselő-testületének 2014. évi költségvetési rendelet módosítása 
Előterjesztő: Damjanovics József polgármester 
2. Gógánfa Község Önkormányzata Képviselő-testületének 2014. évi I. félévi gazdálkodásáról szóló beszámoló 
Előterjesztő: Damjanovics József polgármester 
3. Gógánfai Közös Önkormányzati Hivatal előirányzat módosítása 
Előterjesztő: Bencze Gyöngyi jegyző
4. Gógánfai Közös Önkormányzati Hivatal 2014. évi I. félévi gazdálkodásáról beszámoló 
Előterjesztő: Bencze Gyöngyi jegyző
5. Belső ellenőrzési jelentés a helyi adóztatási tevékenység ellenőrzéséről 
Előterjesztő: Damjanovics József polgármester 
6. Helyi adórendeletek felülvizsgálata, rendelet módosítás 
Előterjesztő: Damjanovics József polgármester 
7. Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet 
Előterjesztő: Damjanovics József polgármester 
8. Gógánfa Község Önkormányzat Ingatlanvagyon-kataszter ajánlat
Előterjesztő: Damjanovics József polgármester 
9. Jelentés az önkormányzat 2014. évi pénzügyi helyzetéről, valamint a későbbi éveket terhelő pénzügyi determinációkról, kötelezettségekről 
Előterjesztő: Damjanovics József polgármester 
10. Helyi Esélyegyenlőségi Program felülvizsgálata
Előterjesztő: Damjanovics József polgármester 
11. Vegyes ügyek

Tisztelt Képviselő-testületi tag!

Az ülésre tisztelettel meghívom, a napirend fontossága miatt megjelenésére feltétlen számítok.

Gógánfa, 2014. szeptember 17.
Tisztelettel:				Damjanovics József 
									polgármester

Gógánfa Község Önkormányzat Képviselő-testülete
8346 Gógánfa, Deák F. u. 23.

Szám: 515/12/2014.

J e g y z ő k ö n y v :

Készült: Gógánfa Község Önkormányzat Képviselő-testületének 2014. szeptember 24-én, 16.00 órai kezdettel, Gógánfa Község Önkormányzatának tanácskozótermében megtartott nyílt üléséről.

Jelen vannak:	Damjanovics József polgármester,
			Venczel József alpolgármester,
			Nagy Márta képviselő,
			Nagy Róbert képviselő

Tanácskozási joggal meghívott: Bencze Gyöngyi jegyző, Marton Márta pénzügyi főelőadó

Jegyzőkönyv vezető: Tordáné Ughy Ilona jegyzőkönyvvezető

Távolmaradását bejelentette:  Dr. Nagy Zoltán képviselő


A lakosság köréből nem jelent meg senki.

___________________________________________________________________________


Damjanovics József polgármester: Köszönti az ülésen megjelent képviselő társait, a jegyzőt és a jegyzőkönyvvezetőt.
A jelenléti ív alapján megállapítja, hogy az öt fő képviselő-testületi tagok közül jelen van négy fő, így az ülés határozatképes. Dr. Nagy Zoltán képviselő távol maradását előzetesen bejelentette.

Javasolja, hogy a meghívóban szereplő napirendi pontok kerüljenek megtárgyalásra, mely szerint:


Napirend: 
1. Gógánfa Község Önkormányzata Képviselő-testületének 2014. évi költségvetési rendelet módosítása 
Előterjesztő: Damjanovics József polgármester 
2. Gógánfa Község Önkormányzata Képviselő-testületének 2014. évi I. félévi gazdálkodásáról szóló beszámoló 
Előterjesztő: Damjanovics József polgármester 
3. Gógánfai Közös Önkormányzati Hivatal előirányzat módosítása 
Előterjesztő: Bencze Gyöngyi jegyző
4. Gógánfai Közös Önkormányzati Hivatal 2014. évi I. félévi gazdálkodásáról beszámoló 
Előterjesztő: Bencze Gyöngyi jegyző
5. Belső ellenőrzési jelentés a helyi adóztatási tevékenység ellenőrzéséről 
Előterjesztő: Damjanovics József polgármester 
6. Helyi adórendeletek felülvizsgálata, rendelet módosítás 
Előterjesztő: Damjanovics József polgármester 
7. Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet 
Előterjesztő: Damjanovics József polgármester 
8. Gógánfa Község Önkormányzat Ingatlanvagyon-kataszter ajánlat
Előterjesztő: Damjanovics József polgármester 
9. Jelentés az önkormányzat 2014. évi pénzügyi helyzetéről, valamint a későbbi éveket terhelő pénzügyi determinációkról, kötelezettségekről 
Előterjesztő: Damjanovics József polgármester 
10. Helyi Esélyegyenlőségi Program felülvizsgálata
Előterjesztő: Damjanovics József polgármester 
11. Vegyes ügyek

A polgármester napirendi pontokra vonatkozó javaslatát a képviselő-testület határozathozatal – ellenszavazat és tartózkodás - nélkül egyhangúlag elfogadta.


Napirendi pontok tárgyalása:


1./	Gógánfa Község Önkormányzata Képviselő-testületének 2014. évi költségvetési rendelet módosítása 
Előterjesztő: Damjanovics József polgármester 

/Az írásos előterjesztés a jegyzőkönyv mellékletét képezi./

Damjanovics József polgármester: Az előterjesztésben szereplő pénzösszeget a hivatal pluszként kapta, mely beépítésre került az önkormányzat költségvetésébe is. Emiatt kellett módosítani a költségvetési rendeletet.

Marton Márta pénzügyi főelőadó: Annyit szeretne hozzátenni, hogy 944 e Ft előző évi normatív visszafizetés volt az önkormányzatnak, mely a gyermekétkeztetésből adódott. Ez az összeg az önkormányzatok között – igénybevétel alapján – fel lett osztva.

Damjanovics József polgármester: Megköszöni a pénzügyi főelőadó szóbeli kiegészítését, és kéri a képviselő-testület tagjait, amennyiben egyetértenek Gógánfa Község Önkormányzata 2014. évi költségvetési rendeletének módosításával, kézfeltartással szavazzanak.


Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő rendeletet alkotja:

Gógánfa Község Önkormányzata Képviselő-testületének
6/2014.(X.6.) önkormányzati rendelete
az Önkormányzat 1/2014.(III.6.) költségvetési rendeletének módosításáról


/A rendelet a jegyzőkönyv melléklete/



2./	Gógánfa Község Önkormányzata Képviselő-testületének 2014. évi I. félévi gazdálkodásáról szóló beszámoló 
	Előterjesztő: Damjanovics József polgármester

/Az írásos előterjeszt és a jegyzőkönyv mellékletét képezi./


Damjanovics József polgármester Elmondja, hogy a beszámoló időarányos teljesítést tükröz. Hozzáteszi, hogy a II. félévben fog realizálódni a beruházások számláinak kiegyenlítése.

Amennyiben a napirendi ponttal kapcsolatban kérdés és hozzászólás nincs, kérem a képviselő-testület tagjait, amennyiben egyetértenek Gógánfa Község Önkormányzatának 2014. I. félévi gazdálkodásáról szóló tájékoztatóval, kézfeltartással jelezzék.


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat és tartózkodás nélkül, – meghozta az alábbi határozatot:


37/2014.(IX.24.) önkormányzati határozat
Gógánfa Község Önkormányzata Képviselő-testülete az államháztartásról szóló. 2011. évi CXCV. törvény 87.§. (1) bekezdésében foglaltakra figyelemmel Gógánfa Község Önkormányzata 2014. évi gazdálkodásának I. félévi helyzetéről szóló tájékoztatóját az előterjesztés szerint elfogadta.

Felelős: Damjanovics József polgármester
Határidő: azonnal



3./	Gógánfai Közös Önkormányzati Hivatal előirányzat módosítása 
Előterjesztő: Bencze Gyöngyi jegyző


/Az írásos előterjesztés a jegyzőkönyv mellékletét képezi./


Bencze Gyöngyi jegyző: Elmondja, mint ahogy az az előterjesztésből is kitűnik, hogy az I. félévben két választás került lebonyolításra, melyre plusz normatívát kapott a hivatal. Ez az összeg nem szerepel az eredeti költségvetésben, és emiatt kell azt módosítani.

Nagy Márta képviselő: Ezzel kapcsolatban lenne kérdésem. Az előterjesztésből kitűnik, hogy az 5.235 e Ft a két választás lebonyolítására vonatkozik. El van különítve két pénzösszeg, az egyik az országgyűlési képviselő választásra átvett pénzeszköz 2.617 a másik pedig az európai parlamenti képviselő választásra átvett pénzeszköz: 2.618 e Ft. Ha megnézzük a beszámoló elején az országgyűlési képviselőválasztás megbízási díját, az viszont csak 3.671 e Ft. 

Marton Márta pénzügyi főelőadó: A 3.671 e Ft a két választásra vonatkozik, csak nem került megbontásra.


Nagy Márta képviselő: Így viszont nem egyértelmű, mivel az 1.054 e Ft nem egyezik meg a 2.618 e Ft-tal. Nem látom elkülönítve az EP választást az országgyűlési választástól.

Marton Márta pénzügyi főelőadó: A két tavaszi választás megbízási díjának összege: 3.671 e Ft nem került megbontásra, mivel egy helyre lett könyvelve az egész kiadás. A dologi az 575 e Ft-tal változott, mely teljes egészében a választásra lett fordítva.

Damjanovics József polgármester Kérem a képviselő-testület tagjait, akik egyetértenek a Gógánfai Közös Önkormányzati Hivatal előirányzat módosításával, kézfeltartással szavazzanak.


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat és tartózkodás nélkül, – meghozta az alábbi határozatot:


38/2014.(IX.24.) önkormányzati határozat
Gógánfa Község Önkormányzatának Képviselő-testülete a Gógánfai Közös Önkormányzati Hivatal 2014. évi költségvetésének módosítását a melléklet szerint elfogadja.



4./	Gógánfai Közös Önkormányzati Hivatal 2014. évi I. félévi gazdálkodásáról beszámoló 
Előterjesztő: Bencze Gyöngyi jegyző

/Az írásos előterjesztés a jegyzőkönyv mellékletét képezi./


Bencze Gyöngyi jegyző Véleménye szerint a beszámoló nagyon visszafogott és takarékos gazdálkodást érzékeltet.

Damjanovics József polgármester Kéri a képviselő-testület tagjait, aki egyetért a Gógánfai Közös Önkormányzati Hivatal 2014. I. félévi gazdálkodásáról szóló beszámolóval, kézfeltartással jelezze.


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat és tartózkodás nélkül, – meghozta az alábbi határozatot:

39/2014.(09.22.) önkormányzati határozat
Gógánfa Község Önkormányzatának Képviselő-testülete az államháztartásról szóló. 2011. évi CXCV. törvény 87.§. (1) bekezdésében foglaltakra figyelemmel a Gógánfai Közös Önkormányzati Hivatal 2014. évi gazdálkodásának I. félévi helyzetéről szóló tájékoztatóját az előterjesztés szerint elfogadta.

Felelős: Bencze Gyöngyi jegyző
Határidő: azonnal


5./	Belső ellenőrzési jelentés a helyi adóztatási tevékenység ellenőrzéséről 
Előterjesztő: Damjanovics József polgármester 

/Az írásos előterjesztés a jegyzőkönyv mellékletét képezi./

Damjanovics József polgármester: A napirendi ponttal kapcsolatosan elmondja, hogy az adóbehajtásban is történt előrelépés. Ugyanis az elmúlt években nem fordult elő, hogy a NAV-hoz fordult volna a hivatal behajtás ügyben. Sikerült behajtaniuk, nem is kis összegeket, mellyel a kintlévőségek értéke csökkent. A jövőt követően is meg kell mindent tenni annak érdekében, hogy az adók befolyjanak az önkormányzat kasszájába. 
Átadnám a szót Bencze Gyöngyi jegyzőnek:

Bencze Gyöngyi jegyző: Tájékoztatja a képviselő-testület tagjait, hogy a belső ellenőr is és párhuzamosan a Kormányhivatal is az adórendeleteket ellenőrizte.
Ezek eredményeképpen az intézkedési tervek tavalyi végrehajtását ellenőrizte a belső ellenőr. A mostani megállapítás tartalmaz egy intézkedési tervet, mely szerint az adórendeleteket, az időközben bekövetkezett jogszabály módosítások miatt kell módosítani.
Az adórendeletek felülvizsgálata meg is történt, mely a következő napirendi pont témája lesz.
A behajtási tevékenységet folyamatosan végezzük a kint lévőségek behajtása érdekében.

Nagy Márta képviselő: Megkérdezi, hogy az adóhátralékosok kisebb tételű adózók, vagy van köztük nagyobb összeggel tartozó is? Még megkérdezném, hogy a nagyobb összeggel tartozó esetében a behajtás milyen szintű.

Bencze Gyöngyi jegyző: Ezt a behajtási tevékenységet az idei évtől erősítette a hivatal. Történtek letiltások munkabérekből, gépjármű kivonások, NAV-os behajtás is. A bírósági végrehajtó közbenjárását és az ingatlanra történő ráterhelést még eddig nem alkalmaztuk a behajtás során.

Damjanovics József polgármester: Az adóbehajtás terén én is pozitív irányú változást látok az elmúlt évekhez viszonyítva. Sajnos az adóhatóságra az elkövetkezendő időszakban még nagyobb teher hárul, annál is inkább, mivel a talajterhelési adó is bevezetésre fog kerülni.
A hozzászólások végezetével kérem a képviselő-testület tagjait, amennyiben egyetértenek az írásbeli előterjesztés határozati javaslatában foglaltakkal, kézfeltartással szavazzanak.


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat és tartózkodás nélkül, – meghozta az alábbi határozatot:

40/2014.(IX.24.) önkormányzati határozat
Gógánfa Község Önkormányzatának Képviselő-testülete a belső ellenőr által a 2013-as évről készített utóellenőrzésről szóló beszámolót elfogadja, és annak alapján az alábbi INTÉZKEDÉSI TERVET fogadja el:

1.	Az önkormányzat tegyen eleget a Htv. 42/B. § (1) bekezdésének megfelelően a hatályos adóügyi nyomtatványok közzétételének.
2.	Végezzék el a helyi adók rendeleteinek felülvizsgálatát és a hatályos jogszabályoknak megfelelően aktualizálják őket.
3.	Végezzenek adóhatósági ellenőrzést a bevallási kötelezettségek felderítése és az iparűzési adó bevallások adattartalmának ellenőrzése céljából a NAV adatai alapján.
4.	Készítsenek végrehajtási nyilvántartást a megtett intézkedésekről.

Határidő:	folyamatos
Felelős:	Damjanovics József polgármester,
		Bencze Gyöngyi jegyző,
		Vass Renáta adóügyi ügyintéző


6./	Helyi adórendeletek felülvizsgálata, rendelet módosítás 
Előterjesztő: Damjanovics József polgármester 

/Az írásos előterjesztés a jegyzőkönyv mellékletét képezi./


Damjanovics József polgármester Elmondja, hogy a rendelet-tervezetben az adók mértéke egyik adónemben sem változott. 

Nagy Márta képviselő: Én még visszatérnék az előző napirendi ponthoz, miszerint a belső ellenőr azt is kifogásolta, hogy több alkalommal is módosításra került a helyi adó rendelet és ezekben a módosításokban is csak százalékos emelések szerepelnek.

Bencze Gyöngyi jegyző: Az előterjesztéshez csatolt hatástanulmánynál került megfogalmazásra, hogy miért is került sor az adórendelet módosítására. Egyrészt, mivel minden adónem külön rendeletben szerepelt, másrészt a rendelet nem felel meg a hatályos jogszabályoknak, ezen kívül a magasabb rendű jogszabályokat tilos beidézni a helyi adórendeletbe.

Damjanovics József polgármester: A hozzászólások végeztével kérem a képviselő-testület tagjait, amennyiben egyetértenek a helyi adókról szóló rendelet megalkotásával, kézfeltartással szavazzanak.


Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő rendeletet alkotja:


Gógánfa Község Önkormányzata Képviselő-testületének 
7/2014. /X.6./ önkormányzati rendelete 
a helyi adókról  


/A rendelet a jegyzőkönyv mellékletét képezi./



7./	Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet 
Előterjesztő: Damjanovics József polgármester 

/Az írásos előterjesztés a jegyzőkönyv mellékletét képezi./

Damjanovics József polgármester: Tájékoztatja a képviselő-testület tagjait, hogy azon települések esetében, ahol a csatornarendszer kiépítésre került, szükséges a fenti rendelet megalkotása. Biztosítani kell azon személyeknek is a szennyvíz elvezetését, akik a csatornarendszerre nem kötöttek rá.

Bencze Gyöngyi jegyző: A Kormányhivatal törvényességi észrevételnek kell, hogy eleget tegyünk e rendelet megalkotása során. A jogszabályi előírásoknak fog megfelelni ezzel a képviselő-testület. Kettős helyzet állt elő, a település lakosságának nagy része közművel fogja szállíttatni a szennyvizet, de e rendelet a lakosság azon részére vonatkozik, akik nem veszik igénybe a csatorna közműszolgáltatást. 
Szeretném tájékozatni a képviselő-testületet, hogy e rendelet megalkotása előtt szükséges határozni a rendelet hatálybalépésének időpontjáról, a közszolgáltató, és a szennyvíz befogadó telep kiválasztásáról, és a szolgáltató szolgáltatási díjának kibontásáról.

Az önkormányzat feladata, hogy meg kell jelölni azt a szolgáltatót, akinél a településen igénybe lehet venni e szolgáltatást. Több árajánlatot kértek, de csak egy vállalkozó tett ajánlatot. A környezetünkben egy vállalkozó van, Kustos Gábor, aki rendelkezik a szükséges környezetvédelmi hatósági engedélyekkel. Megkeresésünkre adott árajánlatot, mely csak egy összefoglaló ajánlat. Ennek megbontása szükséges. 

Damjanovics József polgármester: A jegyző által elmondottakat figyelembe véve kérem a képviselő-testületet, aki egyetért azzal, hogy a Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet 2015. január 1-jén lépjen hatályba kézfeltartással szavazzon.
Kérem továbbá a képviselő-testületet, aki egyetért azzal, hogy a rendeletben, a szennyvíz begyűjtésével Kustos Gábor vállalkozó, mint közszolgáltató szerepeljen, illetőleg a begyűjtött szennyvíz a sümegi Szennyvíz tisztító telepre kerüljön beszállításra, kézfeltartással szavazzanak.

Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat és tartózkodás nélkül, – meghozta az alábbi határozatot:


41/2014.(IX.24.) önkormányzati határozat
1. Gógánfa Község Önkormányzatának Képviselő-testülete a Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet hatályba lépésének időpontjául 2015. január 1-jét jelöli meg.

2. Gógánfa Község Önkormányzatának Képviselő-testülete a Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet közszolgáltatójául: Kustos Gábor 8330 Sümeg Építők u. 1. szám alatti székhelyű vállalkozót jelöli meg. Egyidejűleg az ingatlanokon keletkező szennyvíz befogadásául a sümegi DRV Zrt. Szennyvíz tisztító telepet határozza meg.

Felelős:	Damjanovics József polgármester
Határidő:	folyamatos


Damjanovics József polgármester: A fenti határozatok meghozatalát követően kérem a képviselő-testület tagjait, akik egyetértenek a Nem közművel összegyűjtött háztartási szennyvíz begyűjtésére vonatkozó közszolgáltatás igénybevételéről szóló rendelet-tervezetben foglaltakkal, kézfeltartással szavazzanak.


Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő rendeletet alkotja:



Gógánfa Község Önkormányzata Képviselő-testületének 
8/2014. /X.6./ önkormányzati rendelete  
a nem közművel összegyűjtött háztartási szennyvíz begyűjtésére vonatkozó közszolgáltatásról    


/A rendelet a jegyzőkönyv mellékletét képezi./


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat és tartózkodás nélkül, – meghozta az alábbi határozatot:


42/2014.(IX.24.) önkormányzati határozat
Gógánfa Község Önkormányzatának Képviselő-testülete felkéri Kustos Gábor 8330 Sümeg Építők u. 1. szám alatti székhelyű vállalkozást, hogy a nem közművel összegyűjtött szennyvíz közszolgáltatási díjára az árajánlatát egészítse ki. 
Felhatalmazzák a polgármestert, hogy az ügyben eljárjon. 

Felelős: Damjanovics József polgármester 
Határidő: folyamatos 



8./ Gógánfa Község Önkormányzat Ingatlanvagyon-kataszter ajánlat
Előterjesztő: Damjanovics József polgármester 



Damjanovics József polgármester Átadta a szót Bencze Gyöngyi jegyzőnek.

Bencze Gyöngyi jegyző: Szóbeli kiegészítésképpen az alábbiakról tájékoztatnám a képviselő-testület tagjait. 1992. évben született az a kormányrendelet aminek alapján az ingatlanvagyont kötelező vezetni. 2002-ben pedig egy újabb kormányrendelet újraszabályozta az ingatlanvagyon kateszter átdolgozását, illetve az akkori vagyon kateszter újra történő felvételét. Ez a nyilvántartás jelenleg papír alapon létezik az önkormányzatoknál, mely a mai kor követelményeinek nem felel meg, elektronikusan kell azokat nyilvántartani. Erre kértünk árajánlatot, hogy milyen összegért vezetnék fel ezt az elektronikus nyilvántartást.

Az árajánlat alapján 1.500,- Ft a belterületi ingatlan, 800,- Ft pedig a külterületi ingatlanok vonatkozásában a nyilvántartás felvezetése.
Ez egyszeri költség. A rendszerkövetési díj ezen kívül szerepel még. A programhoz hozzátartozik egy eszközmodul és egy ÉCS számítás is. 

Marton Márta pü. főelőadó: Az önkormányzat tulajdonában 43 db belterületi ingatlan van, külterületi pedig 41 db. A két tétel összesen: 123.576,- Ft.

Damjanovics József polgármester: Az elhangzottakat figyelembe véve, kérem a képviselő-testület tagjait, amennyiben egyetértenek azzal, hogy az ingatlanvagyon kateszteri program megrendelésre kerüljön kézfeltartással szavazzanak.


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:


43/2014.(IX.24.) önkormányzati határozat
Gógánfa Község Önkormányzatának Képviselő-testülete  úgy határozott, hogy az önkormányzati vagyonkataszter E-KATA rendszerben történő feldolgozására megbízza a DE - NÉ Szolgáltató Bt. – képviseli Deák János ügyvezető - 9431 Fertőd, Béke u. 67.szám alatti székhelyű vállalkozást. 
Felhatalmazzák a polgármestert a szerződés megkötésére. A vagyonkataszter elkészítésére szükséges fedezetet a költségvetésben biztosítják. 

Felelős:	Damjanovics József polgármester
Határidő:	folyamatos



9./ Jelentés az önkormányzat 2014. évi pénzügyi helyzetéről, valamint a későbbi éveket terhelő pénzügyi determinációkról, kötelezettségekről 
Előterjesztő: Damjanovics József polgármester 

Az írásos előterjesztés a jegyzőkönyv mellékletét képezi./


Damjanovics József polgármester: Kiegészítésképpen elmondja, hogy a 6. oldalon szereplő „A 2014. évi alapilletmények összege, valamint az egyéb juttatások mértéke megegyezik a 2013. évi összegekkel” sort javítani kellene, mert a tavalyi év végén volt béremelés és egy havi jutalom is.
Kérem a képviselő-testület tagjait, amennyiben egyetértenek az önkormányzat 2014. évi pénzügyi helyzetéről, valamint a későbbi éveket terhelő pénzügyi determinációkról, kötelezettségekről szóló jelentéssel a megtett kiegészítéssel együtt, kézfeltartással jelezzék.


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:


44/2014.(IX.24.) önkormányzati határozat
Gógánfa Község Önkormányzatának Képviselő-testülete az önkormányzat 2014. évi pénzügyi helyzetéről, valamint a későbbi éveket terhelő pénzügyi determinációkról, kötelezettségekről szóló jelentést tudomásul veszi.



10./	Helyi Esélyegyenlőségi Program felülvizsgálata
Előterjesztő: Illés László polgármester 


Damjanovics József polgármester: Elmondja, hogy a Helyi Esélyegyenlőségi Programot felül kell vizsgálni. Azért szükséges ez, hogy az elkövetkezendő időszakban, ha lehetőség lenne pályázatokat benyújtani az Esélyegyenlőségi Program megléte szükséges a pályázat benyújtásához. A Programokat 2 évente kell felülvizsgálni, megújítani. Van lehetőség arra, hogy lehetne pályázati úton támogatást szerezni, a HEP felülvizsgálatára.

A kistérségben szeretnének erre pályázatot benyújtani, hogy ne kerüljön pénzbe az önkormányzatoknak.

Javaslom a képviselő-testületnek, aki egyetért azzal, hogy a „Területi együttműködést segítő programok kialakítása az önkormányzatoknál a konvergencia régiókban” című ÁROP_1.A.3.-2014. pályázat benyújtásra kerüljön, kézfeltartással szavazzon.


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:


45/2014.(IX.24.) számú önkormányzati határozat
Gógánfa Község Önkormányzatának Képviselő-testülete  a „Területi együttműködést segítő programok kialakítása az önkormányzatoknál a konvergencia régiókban” című ÁROP_1.A.3.-2014. pályázat tárgyú előterjesztést megtárgyalta és az alábbi döntést hozta:
1. Gógánfa Község Önkormányzata támogatja a területi együttműködést elősegítő pályázat benyújtását az ÁROP-1.A.3.-2014. számú pályázati kiírás alapján, legfeljebb 22 m Ft összegű, 100 % vissza nem térítendő mértékű támogatás igénylésével. A pályázat megvalósítása önkormányzati önerőt nem igényel.
2. A Képviselő-testület felhatalmazza a Polgármestert a pályázat előkészítéséhez szükséges egyeztetések, tárgyalások lefolytatására, valamint a benyújtásához előírt dokumentumok, nyilatkozatok aláírására.
3. A Képviselő-testület felhatalmazza a Polgármestert a pályázat kedvező bírálata esetén a támogatási szerződés aláírására.

Felelős:	Damjanovics József polgármester
Határidő:	folyamatos


11./	Vegyes ügyek


11.1.	Gógánfai Római Katolikus Plébánia Hivatal támogatás iránti kérelme a Gógánfa-i Templom festéséhez


Damjanovics József polgármester: Elmondja, hogy a Gógánfai Római Katolikus Plébánia Hivatal a település lakói hitéletének méltó körülmények közötti gyakorlása érdekében a templom festéséhez (mely kb. 350-400 e Ft-ba kerülne) támogatási kérelemmel fordult az önkormányzathoz. Tudomásom szerint kb. 100 e Ft gyűlt össze a hívek adományából.

Kéri a képviselő-testület tagjait, amennyiben egyetértenek azzal, hogy a Római Katolikus Plébánia Hivatalt a templom festéséhez 300.000,- Ft-tal támogassák, kézfeltartással szavazzanak.


Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – meghozta:


46/2014.(IX.24.) számú önkormányzati határozat
Gógánfa Község Önkormányzatának Képviselő-testülete a Római Katolikus Plébánia Hivatal kérelme alapján a település lakói hitéletének méltó körülmények közötti gyakorlásának támogatására a Gógánfa-i Templom festési munkálataihoz 300.000,- Ft vissza nem térítendő támogatást biztosít. 
Felhatalmazza a polgármestert a pénzeszköz átadással kapcsolatos megállapodás megkötésére. 

Határidő:	folyamatos
Felelős:	Damjanovics József polgármester



11.2. Fekete István Általános Iskola támogatás iránti kérelme a Pápa-i Katonaság által szervezett nyílt napon való részvételre.


Damjanovics József polgármester elmondja, hogy a Fekete István Általános Iskola alsó tagozatos tanulói nevében a Munkaközösség vezetője kérte az önkormányzatot, amennyiben lehetőség lenne, támogassák a gógánfai tanulók részvételét a Pápa-i katonaság által szervezett nyílt napon.

Javasolom, hogy gyermekenként adjon a képviselő-testület 1.300,- Ft/fő összeget a Gógánfai gyermekek kirándulásához. 

Kérem a képviselő-testület tagjait, amennyiben egyetértenek a javaslattal, kézfeltartással szavazzanak.


Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – meghozta:


47/2014.(IX.24.) számú önkormányzati határozat
Gógánfa Község Önkormányzatának Képviselő-testülete támogatja a Fekete István Általános Iskola Munkaközösség vezetőjének kérelme alapján a gógánfai tanulóknak a Pápa-i katonaság által szervezett nyílt napon való részvételét 1.300,- Ft/fő összegben.
Felhatalmazza a polgármestert a pénzeszköz átadással kapcsolatos megállapodás megkötésére. 

Határidő:	2014. október 20.
Felelős:	Damjanovics József polgármester


11.3.	Gógánfa Falusi Sportegyesület pályázatának támogatása


Nagy Róbert képviselő: Kéri a képviselő-testület tagjait, hogy az egyesület részéről beadandó 2014/15 TAO EM K001-6872/2014. azonosító számú pályázat benyújtásához 650.272,- Ft összeggel támogassa a képviselő-testület a sportegyesületet. 

Damjanovics József polgármester: Kéri a képviselő-testület tagjait, amennyiben egyetértenek azzal, hogy a képviselő-testület támogassa a sportegyesületet, kézfeltartással szavazzanak.


Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – meghozta:


48/2014.(IX.24.) számú önkormányzati határozat

Gógánfa Község Önkormányzatának Képviselő-testülete támogatja a Gógánfai Falusi Sportegyesületet, a Magyar Labdarúgó Szövetség 2014/15 TAO EM K001-6872/2014. azonosító számú pályázat benyújtásához 650.272,- Ft összeggel. A fenti támogatási összeget az önkormányzat a költségvetéséből biztosítja a Gógánfai Falusi Sportegyesület részére.

Felhatalmazzák a polgármestert a pénzeszköz átadással kapcsolatos megállapodás megkötésére.
Felelős:	Damjanovics József polgármester
Határidő:	2014. szeptember 30.



11.4. 	A két ülés között eltelt időszakban történt eseményekről tájékoztató
	Előadó: Damjanovics József polgármester

Damjanovics József polgármester Tájékoztatja a megjelenteket az alábbiakról:

· A csatorna beruházással kapcsolatban a végelszámolás zajlik. A hitelt a napokban kell majd felvenni, de a sümegi testületi döntés hiányában, ha fel is vesszük, még azt nem lehet átutalni a társulat számlájára.

· Szeptember 16-án volt egy ellenőrzés a pályázatíró részéről. A területet és a szükséges iratok átnézték. Semmi hiányosságot nem találtak, mely szerint a végelszámolást el lehet indítani.
Probléma, hogy a műszaki ellenőrnek fel lett mondva azonnali hatállyal, mivel a számlákat nem írta alá, mert a sümegi szennyvíz telepen az általa feltárt hiányosságokat nem szüntették meg, de ez Sümeg Önkormányzatára tartozik. Az üggyel kapcsolatos kimenetelt még nem ismerjük.

· A temető kerítésének színezése még hátravan, valamint az urnafal készítése is folyamatban van még.


Nagy Márta képviselő: Felháborítónak tartja, hogy a már több hete bejelentett közvilágítási hibát még mindig nem hárították el a szakemberek.

Damjanovics József polgármester Válaszában elmondja, ha egyedi a hiba, sajnos csak több hét után hárítják el, nem úgy, mintha pld. egy egész utcában nem lenne jó a közvilágítás.

Végezetül Damjanovics József polgármester megköszönte a képviselő-testület elmúlt négy évben végzett munkáját. A helyhatósági választáson indulóknak sok sikert kívánt.

Az ülést 17. óra 45 perckor bezárta.



K.m.f.



Damjanovics József							Bencze Gyöngyi
polgármester								jegyző

